(2. változat)

**Indokolás**

**a temetőkről és a temetkezés rendjéről szóló 27/2013. (XII. 6.) önkormányzati rendelet**

**módosításáról szóló**

**…./2018.(……) önkormányzati rendelethez**

A martfűi köztemetők üzemeltetésére vonatkozó kegyeleti közszolgáltatási szerződés a Pietas Kft. és a martfűi önkormányzat között közös megegyezés alapján 2018. október 30. napjával megszűnik. Az önkormányzat a martfűi köztemetők üzemeltetését 2018. október 31-től maga látja el.

Az üzemeltető személyében történő változás szükségessé teszi a 27/2013. (XII. 6.) önkormányzati rendelet módosítását.

1. §- hoz

A köztemetők üzemeltetésének feladatait a tulajdonos önkormányzat vállalja magára.

Az üzemeltető által biztosított szolgáltatások köréből kikerül az urnaelhelyezéssel, sírba helyezéssel, visszahantolással kapcsolatos feladat, így a temetések teljes lebonyolítását a hozzátartozók által megbízott temetkezési szolgáltató végzi. Ezzel elkerülhető, hogy a szertartáson két temetkezési szolgáltató is közreműködjön és a szertartás egy - egy részét más- más szolgáltató végezze.

1. – 3. – 4. §-okhoz

Hatályon kívül helyezésre kerülnek a jelzett szövegrészek, mert az önkormányzat maga látja el az üzemeltetői feladatokat, nem végez és nem rendelkezik temetkezési szolgáltatási jogosultsággal.

 5. §- hoz

Az önkormányzat mint üzemeltető, biztosítja a temetkezési szolgáltatók számára nyújtott szolgáltatásokat, a díjak ellenében.

 6. §- hoz

A hatályba léptető rendelkezéseket tartalmazza.

Hatásvizsgálat

**a temetőkről és a temetkezés rendjéről szóló 27/2013. (XII. 6.) önkormányzati rendelet**

**módosításáról szóló**

**…./2018.(……) önkormányzati rendelethez**

Társadalmi-gazdasági hatása: A temetkezési szolgáltatás méltóságának megőrzése.

Költségvetési hatása: Az üzemeltetés során beszedett díjak felhasználása az üzemeltetési feladatok ellátására fordul vissza.

Környezeti, egészségi következményei: nincs

Adminisztratív terheket befolyásoló hatása: számlázás tekintetében az adminisztratív terhek növekedésére lehet számítani

A rendelet módosításának szükségessége: az üzemeltető személyébentörtént változás

A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak

Martfű, 2018. október 18.

 Dr. Papp Antal

 polgármester

**Martfű Város Önkormányzata**

**Képviselő-testületének**

**…./2018.(……) önkormányzati rendelete**

**a temetőkről és a temetkezés rendjéről szóló 27/2013. (XII. 6.) önkormányzati rendelet**

**módosításáról**

**(tervezet)**

Martfű Város Önkormányzata Képviselő- testülete Magyarország Alaptörvénye 32. cikk (2) bekezdésében meghatározott feladatkörében eljárva, a temetőkről és a temetkezésről szóló 1999. évi XLIII. törvény 6. § (4), 40. § és 41. § (3) bekezdésében kapott felhatalmazás alapján a következőket rendeli el:

1. **§** Martfű Város Önkormányzata Képviselő-testületének a temetőkről és a temetkezés rendjéről szóló 27/2013. (XII. 6.) önkormányzati rendelete (továbbiakban: Rendelet) 1. § (3) bekezdése helyébe a következő rendelkezés lép:

1. § (3) A martfűi köztemetők üzemeltetési feladatait Martfű Város Önkormányzata látja el.

1. **§** A Rendelet 7. § (4) és (5) bekezdése, 10. § (7) bekezdése és a 11. § (1) és (2) bekezdése hatályon kívül helyezésre kerül.
2. **§** A Rendelet 1. melléklete helyébe e rendelet 1. melléklete kerül.

**Záró rendelkezések**

1. **§** E rendelet 2018. október 31.napján lép hatályba, és hatálybalépését követő napon hatályát veszti.

Dr Papp Antal Szász Éva

polgármester jegyző

1. melléklet a \_\_\_/2018.(\_\_\_) önkormányzati rendelethez

**Az üzemeltető által biztosított szolgáltatások igénybevételéért a temetkezési szolgáltatók által fizetendő díjak**

Temetői létesítmények igénybevételi díja 10.000,- Ft + ÁFA

Az elhunyt hűtése (nap/fő) 1.575,- Ft + ÁFA

Sírásás koporsós temetés esetén keret nélküli sírba 22.000,- Ft + ÁFA

Sírásás koporsós temetés esetén keretes sírba 26.000,- Ft + ÁFA

Urnasír ásása 6.300,- Ft + ÁFA

Sírhelynyitás 15.000,- Ft + ÁFA

Exhumálás 20.000,- Ft + ÁFA

Újratemetés 20.000,- Ft + ÁFA